OpenLLM-France/wikimedia huggingface dataset:
# Mjällby AIF

Mjällby Allmänna Idrottsförening, també conegut simplement com Mjällby AIF, Mjällby o (localment) MAIF, és un club de futbol professional suec amb seu a Hällevik al municipi de Sölvesborg . El club està afiliat al Blekinge Fotbollförbund i juga els seus partits a casa a Strandvallen . Els colors del club, reflectits en l'escut i equipament, són el groc i el negre. Format l'1 d'abril de 1939, el club ha jugat vuit temporades a la lliga de futbol més alta de Suècia, l'Allsvenskan, la primera temporada del club a la lliga va ser l' any 1980. Actualment el club juga a Allsvenskan (primera divisió). Amb nou temporades a la primera divisió sueca Allsvenskan, el Mjällby AIF és l'equip de futbol amb més èxit de la província de Blekinge.
Els exjugadors de la selecció de futbol de Suècia Christian Wilhelmsson i Mattias Asper van començar la seva carrera al club. Tots dos jugadors també van acabar la seva carrera de jugadors a Mjällby.
L'11 de maig de 2023, el Mjällby AIF va jugar la final de la Copa Sueca a Strandvallen, perdent 1–4 davant el BK Häcken.

## Jugadors
### Plantilla del primer equip

    A 24 July 2024
| No. | Pos. | Nation | Player |
| 1 | GK | SWE | Noel Törnqvist |
| 3 | DF | SWE | Arvid Brorsson |
| 4 | DF | SWE | Rasmus Wikström |
| 5 | DF | NOR | Colin Rösler |
| 6 | MF | SWE | Imam Jagne |
| 7 | MF | SWE | Viktor Gustafson |
| 10 | MF | DEN | Nicklas Røjkjær |
| 13 | DF | DEN | Jakob Kiilerich (on loan from Kolding) |
| 14 | DF | SWE | Herman Johansson |
| 15 | DF | SWE | Liam Svensson |
| 16 | FW | SWE | Alexander Johansson |
| 17 | MF | SWE | Elliot Stroud |
| 18 | FW | SWE | Jacob Bergström |
| 19 | FW | GAM | Abdoulie Manneh |
| 20 | DF | SWE | Johan Persson Åhstedt |
| 21 | MF | SWE | Adam Petersson |
| 22 | MF | SWE | Jesper Gustavsson |
| 23 | DF | SWE | Filip Linderoth |
| 24 | DF | SWE | Tom Pettersson |
| 26 | MF | SWE | Kimmen Nennesson |
| 27 | MF | SWE | Ludvig Tidstrand |
| 28 | MF | SWE | Vilmer Lindberg |
| 28 | DF | SWE | Tim Malmström |
| 29 | MF | SWE | Isaac Johnsson |
| 30 | GK | SWE | Hugo Fagerberg |
| 31 | FW | NGA | Silas Nwankwo |
| 35 | GK | SWE | Alexander Lundin |

## Palmarès
### Lliga

* Superettan :
** Guanyadors (2): 2009, 2019
* Divisió 1 Södra :
** Guanyadors (1): 2018
** Subcampió (1): 1988

### Copa

* Svenska Cupen :
** Subcampions (1): 2022–23

## Referències

* ↑ Martin Aghassi, Therese Bosta, Rani Amir (en swedish) , 18-05-2023.
* ↑ «Seniorer» (en suec). Mjällby AIF. Arxivat de l'original el 17 d’agost 2016. [Consulta: 7 maig 2023].
# Cantó de Mamisan

El cantó de Mamisan és un cantó francès del departament de les Landes, situat al districte de Mont de Marsan. Té sis municipis i el cap és Mamisan.

## Municipis

* Aurelhan
* Biars
* Mesòs
* Mamisan
* Pontens
* Sent Pau de Bòrn

## Història

Llista dels consellers generals successius :
| Data d'elecció | Identitat | Partit |
| 1979-1985 | Roger Duroure | PS |
| 1985-1998 | Robert Barsac | RPR |
| 1998-2004 | Jean Bourden | PS |
| 2004- | Xavier Fortinon | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 7.976 | 9.890 | 10.952 | 10.770 | 10.363 | 10.519 | 11.076 |
# Dewa

Dewa fou una pargana del districte de Baribanki (avui a Uttar Pradesh) a Oudh. La superfície era de 365 km² amb 163 pobles (57 habitats per hindús i la resta per musulmans) la meitat en talukdari i l'altra meitat en zamindari. La població era de 64.846 el 1881.
Els musulmans es van presentar a la zona vers 1030 dirigits per Sayyid Salar Masud i la regió estava dominada pels rajputs janwars; el shaikh de Dewa al segle xix encara deia que era descendent de Shah Wesh, el primer musulmà que va dominar la vila de Dewa i lloctinent de Salar Masud. Els shaikhs van adquirir drets dins la pargana a partir del segle xvi quan es van fer donacions a diverses famílies de shaikhs. Un altre establiment musulmà era a Kheoli, amb 32 pobles a l'oest de Dewa, colonitzats pels musulmans al segle xiii. I un tercer establiment musulmà, més al sud, era el dels shaykhs de Kidwara, probablement sorgit també al segle xiii. Encara hi havia altres comunitats musulmanes menors a la pargana i una d'aquestes, els bais kshatriyas, van aconseguir el govern de tot el nord de la pargana al segle xviii annexionant els dominis dels seus veïns i esdevenint el terror de la comarca i alguna de veïna. El rei d'Oudh va iniciar una oefnsivam va capturar la fortalesa d'un dels caps que fou fet presoner i penjat a Lucknow; un altre cap, un rajput janwar, fou mort en batalla; els dominis dels dos foren confiscats i repartits entre shaikhs musulmans que eren fidels a Oudh.
La vila de Dewa' érs modernament una nagar panchayat del districte de Barabanki a 27° 02′ N, 81° 10′ E﻿ / ﻿27.03°N,81.17°E﻿ / 27.03; 81.17 amb una població de 12.819 habitants.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Puig de les Llaceres

El Puig de les Llaceres és una muntanya de 411 metres que es troba al municipi de Colera, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Estats Marathes Meridionals

Els Estats Marathes Meridionals, del Sud o Jagirs Marathes Meridionals o del Sud, en anglès Southern Maratha Jagirs foren un grup d'estats sota control polític de l'agent encarregat de l'agència de Kolhapur i del País Maratha Meridional format pels següents estats o jagirs:
* Jamkhandi
* Kurandvad (dues branques, Sènior i Júnior)
* Miraj Sènior
* Miraj Júnior
* Mudhol
* Ramdurg
* Sangli
Tots els jagirs excepte Mudhol, pertanyien als bramans konkanasth de les famílies Patvardhan i Bhave. Har Bhat Patwardhan, un sacerdot bramin de Kinkan, vers 1722 va rebre els territoris del peshwa; va morir vers 1750 i els seus successors foren confirmats pel peshwa el 1763. la família va governar sense dividir el territori amb residències a Miraj, Tasgaon i Kurawand; el 1801 es va separar Sangli de Miraj; el 1808 (efectiu el 1811) es va separar Jamkhandi de Tasgaon; el 1812 el peshwa va voler recuperar els territoris i els prínceps es van posar sota protectorat britànic. Els territoris després de diverses divisions i algunes extincions eren formats per un grapat de territoris aïllats entre el Bhima i l'extrem sud de la presidència de Bombai.
La superfície total era de 7.731 km² i la població el 1901 de 626.084 habitants. Hi havia 30 ciutats i 538 pobles amb un 85% d'hindús, 10% musulmans, 53% jains i alguns cristians. La població era maratha i canaresa.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Presbytis

Presbytis és un gènere de micos del sud-est asiàtic que pertanyen a la subfamília dels colobins. El nom Presbytis significa 'dona vella' en grec.
Es tracta de micos bastant petits i esvelts que tenen una cua ben llarga. Tenen els avantbraços bastant llargs i les mans llargues i petites, amb polzes bastant petits. El musell és bastant petit. La zona dorsal és marró, gris o negrosa, mentre que la regió ventral és més pàl·lida. Algunes espècies tenen clapes més clares al cap o les cuixes.
# Can Seguer (Lliçà d'Amunt)

Can Seguer és una masia situada al municipi de Lliçà d'Amunt, a la comarca catalana del Vallès Oriental. Es troba a la vora de la riera de Merdanç.
# Cantó d'Agen Nord-Est

El cantó d'Agen Nord-Est és un cantó francès del departament d'Òlt i Garona, situat al districte d'Agen. Té 2 municipis i part del municipi d'Agen.

## Municipis

* Agen
* Bajamont
* Pont del Casso

## Història

Llista dels consellers generals successius :
| Data d'elecció | Identitat | Partit |
| 1961-1979 | Gérard Duprat | PCF |
| 1979-1985 | Christian Laurissergues | PS |
| 1985- | Gilbert Fongaro | UDF, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | - | 11.290 |
# Dhadi

Dhadi fou un petit estat tributari protegit, feudatari de Jubbal, al govern de la província del Panjab, superintendència dels Estats de les Muntanyes de Simla, Índia Britànica. La seva superfície era de 65 km² i estava situat a 31° 08′ N, 77° 48′ E﻿ / ﻿31.133°N,77.800°E﻿ / 31.133; 77.800.
Inicialment fou feudatari de Tharoch i després de Bashahr però fou incorporat a Rawain durant la supremacia gurkha (1803-1815). El 1896 va esdevenir tributari de Jubbal. La població (1901) era de 247 persones i els ingressos de 400 rúpies. El formaven 3 o 4 pobles. El sobirà, amb títol de thakur, era un rajput. El 1905 va pujar al tron Dharm Singh, que era menor d'edat (nascut el 1888) i el poder el va exercir com a regent un parent, fins a la majoria, amb totes les facultats excepte les penes de mort que havien de ser confirmades pel superintendent britànic.

## Llista de thakurs

* Thakur Kesar Singh vers 1816-1845
* Thakur Badri Singh (fill) vers 1845-?
* Thakur Narayan Singh (fill) ?-1897
* Thakur Bir Singh (fill) 1897-1905 (+16 d'octubre de 1905)
* Thakur Dharam (o Dharm) Singh 1905-1953

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia per H. Soszynski
# Puig de Rovirós

El puig de Rovirós és una muntanya de 700 metres situada entre els municipis d'Albanyà i de Maçanet de Cabrenys, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Gadhka

Gadhka és un estat tributari del prant de Halar divisió de Kathiawar, a la presidència de Bombai. Estava format per 6 pobles amb un únic tributari. La població era el 1881 de 919 habitants i la superfície de 60 km². Estava situat a uns 15 km al sud-est de Rajkot. Els ingressos el 1876 s'estimaven eln 1000 lliures i el tribut eren 46 lliures al govern britànic i 20 al nawab de Junagarh.
La taluka fou concedida per Ranmalji, thakur sahib de Rajkot a un dels seus quatre fills, Vajeraji (el segon) el fill del qual va morir sense fills i la taluka va passar al germà del seu pare (el tercer fill) Akherajji, que prèviament havia rebit la taluka de Makhawad. La successió era per primogenitura.

## LLista de thakurs

* 1. Thakur Saheb VAJERAJJI RANMALJI
* 2. Thakur Saheb KANJIBHI VAJERAJJI
* 3. Thakur Saheb AKHERAJJI RANMALJI
* 4. Thakur Saheb WAGHJIBHI AKHERAJJI
* 5. Thakur Saheb BHANJIBHI WAGHJIBHI
* 6. Thakur Saheb GOVINDSINHJI BHANJIBHI ?-1870
* 7. Thakur Saheb SHIVSINHJI GOVINDSINHJI 1870-?
* 8. Thakur Saheb LAGDHIRSINHJI HARISINHJI
* 9. Thakur Saheb GHAGENDRASINHJI LAGHDIRSINHJI

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Pic de Planamorrons

El Pic de Planamorrons és una muntanya de 2.475 metres que es troba entre els municipis de la Vall de Boí i de Vilaller, a la comarca de l'Alta Ribagorça.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hypomyces lactifluorum

Hypomyces lactifluorum no és un bolet, sinó més aviat un fong ascomicet paràsit que creix sobre bolets tornant-los de color vermell taronja que sembla la closca d'un crustaci cuit. Colonitza membres del gènere del rovelló, Lactarius, i del gènere Russula, com Russula brevipes i Lactarius piperatus a Amèrica del Nord. A la amduresa, H. lactifluorum cobreix tot el seu hoste, fent-lo inidentificable. Aquests fongs són comestibles excel·lents, tenen gust de marisc i una textura ferma i densa. Es coneixen sota el nom comú de mare del rovelló quan parasiten els rovellons.

## Vegeu també

* Hypomyces lateritius anomenat també com H. lactifluorum, mare del rovelló

## Enllaços externs

* A lobster mushroom article on Tom's Fungi
* AmericanMushrooms.com: Lobster Mushroom
* Lobster mushroom on mykoweb
# Can Goita (Maià de Montcal)

Can Goita és una masia situada al municipi de Maià de Montcal, a la comarca catalana de la Garrotxa.
# Cantó de Castèlgelós

El cantó de Castèlgelós és un cantó occità, de Gascunya, del departament d'Òlt i Garona, situat al districte de Nerac. Té 7 municipis i el cap és Castèlgelós.

## Municipis

* Anzex
* Veusiac
* Castèlgelós
* Leiritz e Montcassin
* La Reunion
* Sent Martin de Curton
* Vilafranca deu Cairan

## Història

Llista dels consellers generals successius :
| Data d'elecció | Identitat | Partit |
| -2001 | André Combes | RPR |
| 2001- | Jean-Claude Guénin | UDF, després PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 6.473 | 7.097 | 6.830 | 6.665 | 6.761 | 6.519 | 6.408 |
# Dhamotar

Dhamotar fou un estat tributari protegit, un jagir feudatari del Principat de Pratabgarh format per 11 pobles (1893). Fou concedit a Kunwar Sahas Mal Singh, fill petit del raja Rawat Suraj Mal de Pratapgarh al segle XVI. El seu fill Kandalji el va heretar i el va conservar fins que va morir el 18 de juny de 1576 a la batalla de Haldighati. Després el van governar els seus descendents. A la primera meitat del segle XIX governava Ror Singh, que va morir el 1848, i el va succeir el seu fill Hamir Singh; aquest no va deixar fills al morir el 1866 però havia adoptat el seu successor Kesri Singh. L'estat va accedir a Índia el 1949.

## Enllaços externs

* Genealogia per H. Soszynski Arxivat 2008-10-06 a Wayback Machine.
# Puig del Migdia

El Puig del Migdia és una muntanya de 377 metres que es troba al municipi de Rabós, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Garha

Garha fou un petit estat tributari de l'Índia central, sota autoritat del resident de Gwalior, i abans part de la subagència de Guna de la residència de Gwalior. La seva superfície era de 114 km² i la població el 1901 de 9.481 habitants.
Originalment era part de l'estat de Raghuharh però la dinastia Kichi necessitava la concessió de jagirs per alguns membres de la família i el 1843 Bijai Singh va obtenir un sanad per 52 pobles amb una renda estimada de 15000 rúpies. L'estat, tot i que tallat per diverses muntanyes, era fèrtil; el cultiu principal era l'opi, que s'exportava a Ujjain. El sobirà pertanyia a la dinastia Kichi de rajputs chauhans de la nisssaga de Raghugarh, i portava el títol de raja. El 1901 va pujar al tron Dhirat Singh, sent menor d'edat i l'estat fou governat per un kamdar o regent supervisat pel resident. El 1901 els ingressos s'estimaven en 22.000 rúpies i les despeses en 13.000.
La capital era Jamner amb 901 habitants el 1901, però la residència del raja era a Garha a 25° 02′ N, 78° 03′ E﻿ / ﻿25.033°N,78.050°E﻿ / 25.033; 78.050.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Roca de Corona

La Roca de Corona és una muntanya de 2.029 metres que es troba al municipi del Pont de Suert, a la comarca catalana de l'Alta Ribagorça.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ptenochirus

Ptenochirus és un gènere de ratpenats de la família dels pteropòdids que viuen a les Filipines. P. jagori es troba a gran part del país, mentre que P. minor només es troba a Mindanao i unes quantes illes al nord d'aquesta.
Ambdues espècies són comunes a les selves pluvials. P. jagori és una mica més gros que P. minor, però resulta difícil distingir-los per l'aspecte exterior. Aquest gènere és proper al gènere Cynopterus.
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Can Masó (Montagut i Oix)

Can Masó és una masia situada al municipi de Montagut i Oix, a la comarca catalana de la Garrotxa. Es troba en una zona en la qual neixen diversos afluents del Llierca.
# Cantó de La Pluma

El cantó de La Pluma és un cantó francès del departament d'Òlt i Garona, situat al districte d'Agen. Té 9 municipis i el cap és La Pluma.

## Municipis

* Aubiac
* Brats
* Estilhac
* La Pluma
* Marmont-Pachas
* Moiracs
* Ròcafòrt
* Senta Coloma de Brulhés
* Serinhac de Garona

## Història

Llista dels consellers generals successius :
| Data d'elecció | Identitat | Partit |
| 1976-1994 | Jean François-Poncet | UDF |
| 1994-2001 | Alain Veyret | PS |
| 2001-2008 | Gérard Marty | UDF |
| 2008- | Jean Dreuil | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.500 | 5.310 | 6.043 | 7.026 | 8.344 | 9.541 | 11.079 |
# Dhotria Baisola

Dhotria Baisola o Dhotria Bhaisola fou un estat tributari protegit un dels thakurats governats per un rajput rathor feudataris de Dhar, dins l'agència de Bhopawar a l'Índia central. L'estat és conegut també només com a Dhotria i com a Bhaisola.
L'estat va signar un tracatat amb els britànics el 1818 pel qual el thakur quedava obligat a pagar un tribut anual de 250 lliures al raja de Dhar. La població era de gran majoria bhil. Formaven l'estat 9 pobles.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Princely States of India "BHAISOLA (DOTRIA)"
# Puig del Suro

El Puig del Suro és una muntanya de 622 metres que es troba al municipi de Cabanelles, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Garhshanker

Garshanker o Garhshankar és una ciutat i municipi del districte d'Hoshiarpur al Panjab, Índia. Segons el cens del 2001 la població és de 15.094 habitants.
Fou fundada pel rei rajput doad, Shankar Sahai (el nom vol dir Fortalesa de Shankar), vers l'any 1000. El 1775 fou conquerida pel Tika dels Ghorewaha, i va matar el rei i altres membres de la família; cinc nets van escapar a la mort. El 1815 va ser ocupada per Ranjit Singh i va rebre el suport dels doads que conservaven Mansowal, i que van rebre terres a la regió entorn el seu feu. Fou capital de tehsil sota els britànics el 1844; els doads rajputs van rebre 8 pobles a la comarca de Mansowal.

## Nota

* ↑ Final Report of Revised Settlement, Hoshiarpur District, 1877-1884, by J. A. L. Montgomery, published 1885, Calcutta Central Press Co.
# Roca de l'Obac

La Roca de l'Obac és una muntanya de 1.229 metres que es troba al municipi del Pont de Suert, a la comarca catalana de l'Alta Ribagorça.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cal Cavaller (Sant Ferriol)

Cal Cavaller és una masia situada al municipi de Sant Ferriol, a la comarca catalana de la Garrotxa.
# Cantó de La Ròca Timbaut

El cantó de La Ròca Timbaut és un cantó francès del departament d'Òlt i Garona, situat al districte d'Agen. Té 8 municipis i el cap és La Ròca Timbaut.

## Municipis

* Cassinhas
* Castelàs
* La Crotz Blanca
* La Ròca Timbaut
* Monbalen
* Sant Robèrt
* Sauvanhàs
* La Sauvetat de Savèra

## Història

Llista dels consellers generals successius :
| Data d'elecció | Identitat | Partit |
| 1973-1992 | Jean-Henri Vidal | MRG, després UDF |
| 1992-1998 | Aldo Vecchiato | Divers droite, després UDF |
| 1998- | François Jalet | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.539 | 2.769 | 2.768 | 3.204 | 3.484 | 3.804 | 4.242 |
# Diamou

Diamou és un municipi de Mali, que conté 24 pobles a la regió de Kayes, a la riba esquerra del riu Senegal a mig camí entre Kayes i Bafoulabé. Hi passa una carretera i la línia fèrria Dakar-Bamako. El 20009 tenia 13.793 habitants.
Diamou formava l'extrem sud-est del regne de Logo. El 1884 el comandant superior del territori de l'Alt Senegal Antoine Combes va elegir la ciutat per concentrar les tropes, ja que era més saludable que Kayes, on en anys anteriors els soldats havien patit moltes malalties. Posteriorment es va fer servir per altres concentracions.

## Referències

* ↑ [2012-09-19] Communes de la Région de Kayes (en francès). Ministère de l’administration territoriale et des collectivités locales, République du Mali. «Còpia arxivada». Arxivat de l'original el 2012-03-09. [Consulta: 15 febrer 2022].«Còpia arxivada». Arxivat de l'original el 2012-03-09. [Consulta: 15 febrer 2022].
* ↑ Gatelet. Histoire de la conquête du Soudan français (1878-1899) (pdf) (en francès). Nancy: Berger-Levrault & Cie, 1901.
# Puig dels Bufadors

El Puig dels Bufadors és una muntanya de 432 metres que es troba entre els municipis de Cadaqués i del Port de la Selva, a la comarca catalana de l'Alt Empordà.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Gaurihar

Gaurihar fou un dels estats tributaris protegits de l'agència del Bundelkhand abans a l'Agència de l'Índia Central. Limitava a l'est amb el districte de Banda i part del districte d'Hamirpur; al nord i est amb Banda, i al sud amb Chhatarpur. La superfície era de 189 km² amb una població el 1881 de 10.691 habitants (repartits en 14 pobles) i el 1901 de 7.760 habitants (22 pobles).
El sobirà, un braman jijhotia, de la casa de thakurs de Mahapura, fou un cap militar destacat als darrers anys del segle XVIII i començament del XIX al Bundelkhand. El seu nom era Raja Ram Tiwari, i fou governador del fort de Bhuragarh (al districte de Banda) al servei de Raja Guman Singh d'Ajaigarh, però durant la confusió creada per la invasió d'Ali Bahadur es va revoltar i va esdevenir el cap d'una banda militar irregular, a la que el sobirà d'Ajaigarh no va poder sotmetre. Quan els britànics van ocupar Bundelkhand van oferir trenta mil rúpies per la seva captura però llavors Raja Ram va oferir la seva rendició a canvi de rebre algunes terres de manera similar a com s'havia fet amb altres caps bundeles. Així va rebre Gaurihar el 1807.
Va morir el 1846 i el va succeir Rajdhar Rudra Singh Tiwari que va fer diversos serveis als britànics durant el motí del 1857, a costa de pèrdues personals, i va rebre en agraïment el títol de Rao Bahadur, robes d'honor i deu mil rúpies, a més de sanad d'adopció (1862). Rudra Singh va morir el 1877 i el va succeir el seu fill adoptat Gajadhar Prasad que va morir poc després (14 de novembre de 1877) i el va succeir Rao Shamle Prasad Bahadur. L'exèrcit local era de 3 canons, 35 cavallers i 240 infants. El 1904 va pujar al tron Prithwi Pal Singh.
La capital era Gaurihar a 25° 15′ N, 80° 12′ E﻿ / ﻿25.250°N,80.200°E﻿ / 25.250; 80.200.

## Llista de sobirans

* Sardar Rajdhar Raja Ram Tiwari, 1807-1846
* Rao Rajdhar Rajdhar Rudra Singh Tiwari, Rao Bahadur 1846-1877
* Rao Gajadhar Prasad Bahadur 1877
* Rao Shamle Prasad Bahadur 1877-1904
* Rao Prithwi Pal Singh Bahadur 1904-?
* Rao Pandit A. Pratap Singh ?-1950

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia per H. Soszynski Arxivat 2009-05-27 a Wayback Machine.